
טקסט הדף מנוקד



כָּעִנְיָן שֶׁנֶּאֱמַר מֵרֹאשׁוֹ וְעַד רַגְלָיו רֹאשׁוֹ וְלֹא רֹאשׁוֹ בַּכְּלָל רַגְלָיו וְלֹא רַגְלָיו בַּכְּלָל


תַּלְמוּד לוֹמַר עַד יוֹם הָאֶחָד וְעֶשְׂרִים לַחֹדֶשׁ בָּעָרֶב רַבִּי אוֹמֵר אֵינוֹ צָרִיךְ רִאשׁוֹן וְרִאשׁוֹן בַּכְּלָל שְׁבִיעִי וּשְׁבִיעִי בַּכְּלָל


אֲפִילּוּ תֵּימָא רַבִּי שַׁקּוֹלֵי מְשַׁקְּלִי קְרָאֵי מִכְּדֵי כְּתִיב מִבֶּן חֹדֶשׁ וְעַד בֶּן חָמֵשׁ שָׁנִים תּוּ מִבֶּן חָמֵשׁ וְעַד בֶּן עֶשְׂרִים לְמָה לִי הִילְכָּךְ אִישְׁתְּקִלוּ לְהוּ


אָמַר מָר רֹאשׁוֹ וְלָא רֹאשׁוֹ בַּכְּלָל רַגְלָיו וְלֹא רַגְלָיו בַּכְּלָל מְנָלַן אִיבָּעֵית אֵימָא שָׁאנֵי סִימָנִים דְּגוּפוֹ מִסִּימָנִים דְּרֹאשׁוֹ אִיבָּעֵית אֵימָא לְכׇל מַרְאֵה עֵינֵי הַכֹּהֵן


רַבִּי אֱלִיעֶזֶר אוֹמֵר עַד שֶׁיְּהוּ יְתֵירוֹת עַל הַשָּׁנִים חוֹדֶשׁ וְיוֹם אֶחָד תַּנְיָא רַבִּי אֱלִיעֶזֶר אוֹמֵר נֶאֱמַר כָּאן לְמַעְלָה וְנֶאֱמַר לְהַלָּן חֹדֶשׁ וָמַעְלָה מָה לְהַלָּן מִבֶּן חוֹדֶשׁ וְיוֹם אֶחָד אַף כָּאן מִבֶּן חוֹדֶשׁ וְיוֹם אֶחָד


וְאֵימָא כִּי הָתָם מָה הָתָם חַד יוֹמָא אַף כָּאן חַד יוֹמָא אִם כֵּן גְּזֵירָה שָׁוָה מַאי אַהֲנִי


תָּנוּ רַבָּנַן שָׁנָה הָאֲמוּרָה בְּקָדָשִׁים שָׁנָה הָאֲמוּרָה בְּבָתֵּי עָרֵי חוֹמָה שְׁתֵּי שָׁנִים שֶׁבִּשְׂדֵה אֲחוּזָּה וְשֵׁשׁ שָׁנִים שֶׁבְּעֶבֶד עִבְרִי וְכֵן שֶׁבַּבֵּן וְשֶׁבַּבַּת כּוּלָּן מֵעֵת לְעֵת


שָׁנָה הָאֲמוּרָה בְּקָדָשִׁים מְנָלַן אָמַר רַב אַחָא בַּר יַעֲקֹב אָמַר קְרָא כֶּבֶשׂ בֶּן שְׁנָתוֹ שְׁנָתוֹ שֶׁלּוֹ וְלֹא שֶׁל מִנְיַן עוֹלָם


שָׁנָה הָאֲמוּרָה בְּבָתֵּי עָרֵי חוֹמָה דִּכְתִיב עַד תֹּם שְׁנַת מִמְכָּרוֹ מִמְכָּרוֹ שֶׁלּוֹ וְלֹא שָׁנָה לְמִנְיַן עוֹלָם


שְׁתֵּי שָׁנִים שֶׁבִּשְׂדֵה אֲחוּזָּה דִּכְתִיב בְּמִסְפַּר שְׁנֵי תְבוּאֹת יִמְכׇּר לָךְ פְּעָמִים שֶׁאָדָם אוֹכֵל שָׁלֹשׁ תְּבוּאוֹת בִּשְׁתֵּי שָׁנִים


שֵׁשׁ שֶׁבְּעֶבֶד עִבְרִי דִּכְתִיב שֵׁשׁ שָׁנִים יַעֲבֹד וּבַשְּׁבִיעִית זִימְנִין דְּבִשְׁבִיעִית נָמֵי יַעֲבוֹד


וְשֶׁבַּבֵּן וְשֶׁבַּבַּת כּוּלָּן מֵעֵת לְעֵת לְמַאי הִילְכְתָא אָמַר רַב גִּידֵּל אָמַר רַב לַעֲרָכִין רַב יוֹסֵף אָמַר לְפִרְקִין דְּיוֹצֵא דּוֹפֶן


אֲמַר לֵיהּ אַבָּיֵי לְרַב יוֹסֵף מִי פְּלִיגִיתוּ אֲמַר לֵיהּ לָא אֲנָא אֲמַרִי חֲדָא וְהוּא אֲמַר חֲדָא הָכִי נָמֵי מִסְתַּבְּרָא דְּאִי סָלְקָא דַעְתָּךְ פְּלִיגִי מַאן דְּאָמַר לַעֲרָכִין לָא אָמַר לְיוֹצֵא דּוֹפֶן וְהָאָמַר רַב הִילְכְתָא בְּכוּלֵּהּ פִּירְקָא מֵעֵת לְעֵת


וְאֶלָּא לְמַאן דְּאָמַר לַעֲרָכִין מַאי טַעְמָא לָא אָמַר לְיוֹצֵא דּוֹפֶן דּוּמְיָא דְּהָנָךְ מָה הָנָךְ דִּכְתִיבָא אַף הָנָךְ דִּכְתִיבָא


וְאִידַּךְ אִי סָלְקָא דַּעְתָּךְ דִּכְתִיבָא הַאי שֶׁבַּבֵּן וְשֶׁבַּבַּת




רש"י



 כענין שנאמר מראשו ועד רגליו. דפשיטא לן כדמפרש לקמן מראשו ולא ראשו בכלל: ת''ל עד יום האחד ועשרים לחדש בערב. אלמא יום ראשון בכלל כדכתיב ברישא דקרא בערב תאכלו מצות ושביעי נמי בכלל מסיפיה דקרא כדכתיב בערב: שקולי משקלי קראי. שקולין הן המדרשות לפי מדרשו של רבי יש להכריען כלמטה ויש להכריען כלמעלה כדכתיב מבן חדש ועד בן חמש שנים והיה ערכך וגו' ואמרינן עד ועד בכלל הרי בן חמש כלמטה והדר כתיב ואם מבן חמש שנים ועד בן כ' וגו' ולרבי מבן חמש ובן חמש בכלל דהאמר מיום הראשון הראשון בכלל הרי שנת ה' כלמעלה הלכך אי לאו ג''ש לא קמה לן הכרעה להיכא: מבן ה' תו ל''ל. הכי ה''ל למיכתב ועד בן עשרים שנה והיה ערכך וגו' ועד בן ששים שנה והיה ערכך וגו': שאני סימנין דגופו מסימנין דראשו. דסימני נגע שבמקום שיער נידון בשיער צהוב ובנגע שבמקום בשר נידון בשיער לבן ובפסיון: לכל מראה. ואינו יכול לראות בראש מפני השיער וברגל בין אצבע לאצבע: ונאמר להלן. גבי לוים חדש ומעלה מה להלן חדש ויום אחד כדכתיב מבן חדש ומעלה דכבר נכנס בה חדש האחר אף כאן חדש ויום אחד: מה התם חד יומא. מה מעלה דכתיב גבי חדש לא הוי אלא חד יומא אף מעלה דהכא גבי שנים לא הוי אלא חד יומא: ג''ש מאי אהני לי. בלא ג''ש ידענא דחד יומא בעינן דהא ומעלה כתיב: שנה האמורה בקדשים. כגון (במדבר כח) כבשים בני שנה: שתי שנים שבשדה אחוזה. (שהוא) שהמוכר שדה אחוזה אינו רשאי לגאול עד שתהא ב' שנים ביד הלוקח דכתיב (ויקרא כה) במספר שני תבואות ימכר לך ומיעוט שנים שתים: ושבבן ושבבת. שנים האמורים בבן ובבת ולקמן מפ' להו: מעת לעת. אותו יום ואותה שעה לשנה הבאה ולא אזלינן בתר מנין עולם דכי מטי תשרי ניחשוב ליה שתא: שני תבואות. כיון דכתיב שני שני תבואות במשמע תבואות ל''ל אלא מלמד שכל תבואה שימצא באותן ב' שנים יאכל ואפי' ג' כגון אם מכרו לו בניסן מליאה קמה ולא יגאלנה עד שתי שנים בניסן באותו יום ואם קדם וקצר הרי שאכל ג' תבואות וכשיפדנה מוכר יחשוב שנים מיום שמכרה עד היובל אם היו עשר שנים והוא מכרה בעשרה מנים נמצא שמכרה לכל שנה במנה שהרי ביובל היתה עתידה לחזור הלכך כשהוא פודה עכשיו נותן שמנה מנים לשמנה שנים הנותרים וזה אכל שלש תבואות שוות כמה מנים בשתי שנים ואילו הוה אזלינן בתר מנין עולם מתשרי הבאה בשנה האחרת הוה פריק ליה ולא הוה אכיל אלא שתי תבואות: לערכין. דלא אזלינן בשנת חמש ועשרים וששים בתר מנין עולם: לפרקין דיוצא דופן. במסכת נדה (דף מה:) בן י''ב שנה נדריו נבדקין בן י''ג נדריו קיימין בת אחת עשרה נדריה נבדקין בת שתים עשרה נדריה קיימין וכן הרבה שנות בן ובת שנינו שם וקאמר הכא דכולהו מעת לעת שנולדו: האמר רב. התם במסכת נדה (דף מז:): הלכתא בכולה פירקין. דיוצא דופן מעת לעת: מ''ט לא אמר ליוצא דופן. הואיל וסבירא ליה נמי התם מעת לעת: אמר לך. אפי' הכי הכא לא קתני להו דומיא דהנך שנה דקדשים ודעבד עברי קתני דכתיבי באורייתא והנהו שנים דיוצא דופן כולהו דרבנן: 

תוספות



 ואי בעית אימא לכל מראה עיני הכהן. ואינו יכול לראות בראש מפני השער וברגל בין אצבע לאצבע וא''ת הכא משמע דפרח בכולו לא שייך ברגל ובאיזהו מקומן (זבחים דף מט:) לא משמע כך דאיכא התם ר' נתן בן אבטולמוס אמר מנין לפריחה בבגדים שהיא טהורה נאמר קרחת וגבחת בבגדים ונאמר קרחת וגבחת באדם מה להלן פרחה בכולו טהור אף כאן פרחה בכולו טהור והתם מנלן דכתיב מראשו ועד רגליו מה להלן כולו הפך טהור פירוש ברגל אף כאן פי' בראשו כולו הפך טהור [משמע] דפריחה שייך שפיר ברגל דיליף ראש מרגל: ופדויו מבן חדש ומעלה. וחפשנו אחר מקרא זה ולא מצאנוהו כ''א ופדויו מבן חדש תפדה ושמא דריש הכי מדכתיב ופדויו מבן חדש דמשמע מבן חדש ומעלה מדלא כתיב בן חדש: שנתו שלו ולא שנתו של עולם. הק' הרב שמואל בן הרב אלחנן ל''ל קרא תיפוק ליה מסברא דאלת''ה היאך נמצא תמידין כשרין לר''ה שאם נולד קודם ר''ה מיד כשנכנס ר''ה בן ב' שנים הוא ואנו כבש בן שנה בעינן לתמידין ואם הוא נולד יום ר''ה מחוסר זמן הוא ויש מפרשים דאין אנו מתחילין מנין שנתו כי אם מיום הרצאה כדאמרינן גבי בכור לפני ה' תאכלנו שנה בשנה ואמרינן (ר''ה דף ו:) דאין אנו מונין אלא מיום הרצאה ה''נ אמרינן הכא ואינו כן דלא אמרינן דין זה כ''א לענין בל תאחר אבל לענין מניין שניו לא דהא אמרינן בפ''ב דזבחים (דף כה:) דשעות פוסלות בקדשים פי' אם שחט כבש [ביום] השלמת שנתו קודם שהגיע מעת לעת דלידתו ולא הספיק לזרוק הדם עד שעבר מעת לעת לשעת לידתו פסול ואי אזלינן ביה אחר הרצאה לא תמצא דין זה שהרי לעולם הוא בן שנתו אלא ש''מ דאזלינן אחר הלידה ממש א''כ הדרא קושיא לדוכתיה ואומר מורי ה''ר שמואל דשפיר (איצטרכו תרי קראי) דאי לאו הכי לא אמרינן ביה מעת לעת כדאי' לקמן בפרק בתרא (דף לא.): במספר שני תבואות פעמים שאדם אוכל ג' תבואות בב' שנים. וא''ת היכי דרשינן מהאי קרא הכי ואימא ד' תבואות לפי ששני משמע שנים ותבואות משמע שנים הרי כאן ארבע וי''ל דדריש ממספר דמשמע שני תבואות וה''ל למכתב תבואה משמע שתבואה אחת יש עדיין וקשה לר''י שאפי' אנו מונין לשנות העולם נמצא ג' תבואות בב' שנים כגון שמכר לו בב' בתשרי שדה מליאה פירות שכשיבא תשרי של שנים הבאים קצר כבר פירותיו מכ''ט באלול וי''ל דשכיח טפי שלשה תבואות בב' שנים שאנו מונין מעת לעת יותר משאנו מונין לבריאת עולם: ובשביעית נמי יעבוד. הקשה הרר''י בן יום טוב דהא לא שמעינן מהכא אלא מעת לעת של שנה אחרונה אבל מעת לעת של שאר שנים מנלן אימא דל' יום שלפני ר''ה חשיבי שנה והשיב לו רשב''ם דקרא ובשביעית גלי לן אשנה אחרונה והוא הדין לשאר שנים דאזלינן בהו מעת לעת דומיא דהנך דכתיבי: 

רבינו גרשום

ת"ל עד יום האחד ועשרים לחדש בערב. לסוף הימים היינו ראשון ושביעי בכלל:



ר' אומר אינו צריך. אלא כיון דכתיב ביה מיום הראשון ועד יום השביעי תרווייהו הוו בכלל ולא איצטריך ג"ש:



שקולי משקלי קראי. שאין אנו יודעין אם נאמר עד ועד בכלל אי לא דכשם דמשמע למטה כך משמע למעלה. כיצד שאם נאמר אם מבן חדש ועד בן חמש שנים דמשמע שתהא שנת חמש בכלל הכי נמי כתיב אם מבן חמש שנים ועד בן עשרים שנה דמשמע שתהא שנת חמש כלמעלה הימנה עד עשרים הילכך איצטריך ג"ש:



משום הכי לא אמרינן ראשו בכלל ורגליו בכלל דשאני סימנים דגופו מסימנים דראשו. דסימנין דגופו נידונין בשער לבן ובפסיון וסימנים דראשו נידונין בשיער צהוב]:



לכל מראה עיני הכהן. ואין עיני הכהן שולטות להסתכל בראיה אחת ראשו ורגליו:



מה להלן. חדש ויום אחד דכתיב ביה ומעלה:



מה התם חד יומא. יותר על מה שכתוב בתורה דכתיב ופדוייו מבן חדש תפדה אף הכא נמי חד יומא שלא יהו יתירות על השנים אלא יום אחד:



[א"כ ג"ש מאי אהני ליה. אלא להכי אתיא ג"ש לחדש ויום אחד:



כולן] מעת לעת. [י"ב חדש] מיום ליום. ולא [שנה] למניינו של עולם דאי למנין העולם מתשרי ועד ניסן עלתה לו שנה:



פעמים שאדם אוכל [ג' תבואות בב' שנים]. כגון שמכרה לו לפני ר"ה והיא מלאה פירות הרי זה יאכל פירות אלו וזורעה ואוכל ממנה פירות לפני ר"ה אחד [וחוזר] וזורעה ואוכל ממנה פירות עד ר"ה נמצא אוכל ג' תבואות בב' שנים ואי אזלינן בתר שנים של עולם כיון שמכרה לו לפני ר"ה כיון שהגיע ר"ה הבאה נמצאו יוצאות ב' שנים:



שש שנים יעבוד ובשביעית. דמשמע דבשביעית נמי יעבוד דוי"ו מוסיף על ענין ראשון כשקנאו בחצי שנה ראשונה:



[לערכין. חמש שנים ועשרים וששים שנה האמורין בערכין כולן מעת לעת:



לפירקין דיוצא דופן. דמס' נדה דתנן התם בת ג' שנים ויום אחד בן תשע שנים ויום אחד בת י"א שנה ויום א' בת י"ב שנה ויום א' בן י"ב שנה בן י"ג שנה כל אלו שנים מעת לעת]:



מי פליגיתו. את ורב גידל דאת לא סברת דרב גידל:



לא פליגינן אנא אמרי משמיה דרב חדא והוא אמר חדא:



דומיא דהנך. דבתי ערי חומה ושדה אחוזה ועבד עברי [וערכין] כתיבי בתורה בפירוש:



אי ס"ד. משום דכתיבה קא מרבי לערכין:





רש"ש

גמרא שאני סימנים דגופו מסימנים דראשו. ק"ל מדוע ל"ק דבעיקרן הן חלוקין דנגע דגופו מטמא בד' מראות. ודראשו אינו מטמא אלא בניתוק שער ובכל מראות עי' ברפ"י דנגעים בתוי"ט:



שם במספר שני תבואות ימכר לך פעמים שאדם כו'. לקמן (ל):



רש"י ד"ה שאני סימנין דגופו. ובנגע שבמקום בשר נידון כו' ובפסיון. תמוה דפסיון סי' טומאה גם בנתקין כדאיתא שם ובפ"ג מ"ה:



רש"י ד"ה לכל מראה. וא"י לראות כו' בין אצבע לאצבע. עי' מל"מ רפ"ו מהלכות ט"צ שהשיג עליו בזה:



רש"י ד"ה ונאמר להלן. דכבר נכנס בהחדש. כצ"ל תיבה אחת:



רש"י ד"ה שני תבואות. תבואות ל"ל. ר"ל דלכתוב תבואה כמו ובהמה רבה וכדומה. אולם לקמן (ל) משמע מפירושו דסגי דלכתוב שנים סתם. וקשה דהא מיבעי' לי' לתבואות להא דאיתא שם במשנה. דשנת שידפון כו' אינה עולה מן המנין ודברי התוס' בזה אינם מובנים לי:



תד"ה ואב"א. דכתיב מראשו ועד רגליו. כצ"ל:



תד"ה ובשביעית. ביאור דבריהם עי' במהרש"א ס"פ יוצא דופן. וק"ל איך יפרנסו הא דדרשינן בר"ה (י) ובשנה הרביעית ובשנה החמישית פעמים שברביעית כו'. ולולי דבריהם ל"ק מדוע לא נדרוש גבי ערלה ג"כ לענין דניבעי שלשה שנים מעל"ע כמו הכא. די"ל משום דכבר ילפינן שם לעיל שנה שנה מתשרי. אבל קשה דגבי עבד ג"כ כתיב שנה ובשנה השביעית (ראה ט"ו) נילף נמי שנה שנה מתשרי. וי"ל דא"כ ובשביעית דמשמע דבז' נמי יעבוד מאי דרשת בי'. דבשלמא התם גבי ערלה איכא טעמא דלימשוך עד שבט כדאמר שם (יד) הואיל ויצאו רוב גשמי שנה כו' אבל הכא ליכא טעמא דימשוך עבדותו בשנת השבע. וגם לא נדע עד כמה. ולכאורה קשה עוד לפי' המהרש"א בכוונתם דובשביעית אתי לארויי דל"ת דל"י בששית חשיב שנה. א"כ הא דדרשינן בזבחים (יב) כתיב והי' שבעת ימים כו' וכתיב ומיום השמיני כו' לילה לקדושה ויום להרצאה. אפי' ביום הז' עצמו יהי' מותר להקדישו דמקצת היום ככולו. וי"ל כמו דדרשינן שבעת ימים תהיה בנדתה תהא בנדתה כל ז' עי' ר"ה (י) ברש"י ד"ה ומה נדה. ה"נ דרשינן הכא והי' שבעת ימים תחת אמו יהא כל ז':





שערי תורת בבל

(יח ב תוספות) ד"ה ובשביעית וכו' אבל מעת לעת של שאר שנים מנלן וכו'.—אין לשונם מדוקדק כאן, דודאי עיקר הקושיא אינה אלא משָנה ראשונה, וכ"ה בנדה מח א (וע"ש ברש"י). אבל ביאור דבריהם לדעתנו הוא שמן "ובשביעית" מוכח, שאם נמכר לו פחות משלשים יום לפני ר"ה, שעובד שש שנים מעת לעת; אבל עדיין לא שמענו בנמכר לו שלשים יום לפני ר"ה, שצריך לעבוד שש שנים מעל"ע.

